Isaac Herzog
Isaac Herzog Res apud Vicidata repertae: Nativitas: 22 Septembris 1960; Pardes Hanna-Karkur Patria: Israel Familia Genitores: Chaim Herzog; Aura Herzog Coniunx: Michal Herzog Isaac Herzog, litteris Hebraicis יצחק הרצוג (Telavivi in urbe die 22 Septembris 1960 natus) est politicus Israëlis. Filius praesidis Chaim Herzog, e familia Iudaeorum imperii Russici ortus est. Partim Novi Eboraci in urbe educatus (ubi pater legatus Israëlis Nationibus Unitis merebat), alumnus est universitatum Cornellianae et Neo-Eboracensis. Factionis laboris sodalis, legatus parlamento Israëlensi ab anno 2003, minister habitationis, periegesis, diasporae, bonae salutis brevia temporis spatia inter annos 2005 et 2011 meruit. Dux factionis laboris anno 2013 electus, anno 2017 eiectus est. Die 2 Iunii 2021 praeses patriae electus est.